Sacrosancte ecclesie Sancti Vincentii Matiscensis. Ego Bernardus, et uxor sua Ingeldis et Stephana, qui vendo canonicis Sancti Vincentii vineam unam que est sita in pago Matisconense, in agro Viriacense, in villa Avenaco; que terminat a mane terra Belmontissa, a medio die Grimoldi, a sero de ipsa terra, a cercio senterio vicinabili, et habet in longo perticas XVI, in uno fronte perticas V et pedes II, in alio fronte perticas IIII et pedes III. Et dono vobis vercariam unam in ipsa villa, que terminat a mane Sancti Vincentii et Belmontissa, a medio die et a sero de ipsa hereditate, a cercio via publica; habet in longo perticas XXII, in quisquo fronte perticas XIII. Et dono vobis terram ipsam que ad ipsam vineam et ad ipsum curtilum aspicit; hoc cum campis, pratis, silvis, aquis aquarumque decursibus, quesitum et inquirendum, vobis vendo pro precio XVIII solidos denariorum, et faciatis ab hodie quicquid volueritis, si quis hoc contradixerit, auri III uncias componat. S. Alberico. S. Tetone. S. Folcherio. S. Ermenbert. Hactum est hoc tempore Rotberti-regis.